Paralimpiese Spele 2016: Nog drie medaljes vir Span SA | Maroela Media
Fanie van der Merwe, Ilse Hayes en Charl du Toit Foto: Saskok
Span Suid-Afrika het Sondag nog drie medaljes by die Paralimpiese Spele in Rio de Janeiro, Brasilië verower. Dit bring die aantal medaljes vir Suid-Afrika op vyf te staan.
Charl du Toit het die gouemedalje in die 100 m verower nadat hy Saterdag die wêreldrekord verbeter het. Hy het Sondag in 'n tyd van 11,45 sekondes die eindstreep oorgesteek. Sy spanmaat, Fanie van der Merwe, het 'n bronsmedalje in dieselfde wedloop ingepalm toe hy binne 11,54 sekondes oor die eindstreep gestorm het. Mostafa Fathalla Mohamed van Egipte het die silwermedalje verower.
Ilse Hayes het in die 100 m vir vroue 'n silwermedalje vir haarself verseker toe sy binne 11,91 sekondes die wedloop voltooi het. Leilia Adzhametova van die Oekraïne het die gouemedalje gewen in 'n tyd van 11,79 sekondes en Kym Crosby van Amerika was in die derde plek met 'n tyd van 12,24 sekondes.
Suid-Afrika is nou in die 16de plek algeheel wat medaljes betref.
Bly op hoogte met Span Suid-Afrika se prestasies tydens die Paralimpiese Spele 2016 op Maroela Media.
Gratis opleiding vir onnies se kinders; ontbind Gems, vra Natu
Baie geluk aan almal van julle. Ons geniet dit baie om julle prestasies op saam met julle te deel deur die wonderlike televisie en nuusmedia. Julle ouens presteer uitmuntend. Julle hou ons land se naam hoog. Dankie daarvoor. Maroela moet al ons boodskappe deurstuur.
Uitstekend julle!! Trots op julle!
Goeie werk span…so trots op julle…?
Geluk dis net jammer dat die olimpiese spele nou n wereld politieke ding geraak het. Hoe kan jy se jy is die beste in die wereld as Rusland nie mag deelgeneem het nie. So alles n klug.